E-toldatum van 2 Desember ontken | Maroela Media
Tiyani Ponto-Rikhotso, woordvoerder van die departement, het gesê hy weet nie waar Wayne Duvenage, voorsitter van die Bondgenootskap teen Stedelike Tol (Outa) aan die datum kom nie. "Daar sal môre [Woensdag] 'n konferensie wees waar die minister die publiek op hoogte sal bring oor 'n aantal kwessies, insluitend die Gauteng-snelwegverbeteringsprojek. Ek weet nie waar hy [Duvenage] aan die datums kom nie," het Ponto-Rikhotso, gesê.
"Outa verwag dat die minister van vervoer binnekort hul planne bekend sal maak om die e-tol op 2 Desember in werking te stel," het Duvenage in 'n verklaring gesê.
Hy wag ook om te hoor hoe die Suid-Afrikaanse Nasionale Padagentskap (Sanral) beplan om oortreders te hanteer indien hulle nie hul tolgeld betaal nie. "Outa vertrou dat Sanral meer besonderhede sal verskaf oor hoe hulle die nie-betaling van e-tol deur die Strafproseswet gaan afdwing en hoe die regstelsel duisende sake gaan hanteer."
Minister Dipuo Peters het vroeër in die parlement gesê daar is nog sowat 1.4 miljoen e-tolskyfies wat nie verkoop is nie. Klik hier om meer te lees.
Mmusi Maimane, nasionale woordvoerder van die DA, het Dinsdag gesê die bestaande tolhekke is slegs die eerste fase van die e-tolprojek. Hy sê Sanral beplan om nog tolhekke te installeer en die e-tolprojek oor sowat 300 km oor die provinsie se paaie te laat strek.
Waarom sal OUTA die bewerings maak indien dit onwaar is ?
Van die os op die jas – het Zille nie onlangs vertel e-tol gaan in die Kaap ook ingestel word nie ? Ek praat onder korreksie.
Johann is seker reg: Lees die volgende berig.
Maar die DA is verseker die ANC-Light. Die 29 straatname wat in Pretoria verander het is juis as gevolg van die DA se toedoen.
DA mense raak toe so broeis oor hulle buite-egtelike kinders, selfs al is hulle gewoonte misdadigers.